Брюс Лі

Брюс Лі або тыж Лі Юн Фан (27. новембер 1940, Сан Френсіско - 20. юл 1973, Гонґ Конґ) быв герець, майстер а популізатор боёвых умень. Засвятив ся тренінґу боёвых умень, што го пізнїше привело на філмове полотно. Своёв акторьсков роботов овплывнив накручаня філму а популаріту тогдышнїх акчных філмів. Курто по своїй смерти ся став леґендов а до днеська є знамый як вплывна фіґура боёвых умень 20. стороча.

 Биография 
 Молодость 
Народив ся як черверте з пятёх дїтей до родины Лі Гоі Хуен а Грейс Го в Сен Френсіску. Курто по народжіню ся цїла родина вернула до Гонґконґі. Мав дві старшы сестры Феобе тай Аґнес, старшого брата Петра і молодшого Роберта. Єдна із спомин, котры собі сокотив од дїтинства была японьска окупація в часї другой світовой войны. Зато же быв Гонґконґ брітаньсков колоніов од половины 19. стороча, з вплывом чуджой держав ся стрїчав од своёй молодости. Як му было 13 років започав треновати Вінґ Чун. Не присвятив ся лем бою. В роцї 1958 выграв гонґконґскый танечный конкурз в ча-ча. Тай дякуючі свому вродженому таленту ся указав в дакілько філмах. Ёго отець ся правом бояв о будучность свого сына, якый преферовав танець, бой і філм перед школов. Кідь ся Брюсь дістав до биткы, котру рїшыла поліція, родічі вырїшыли, же пришов час, абы схосновав своє америцьке обчанство і вернув ся до земли свого народжіня.

 Учітель боёвых умень 
Даякый час бывав у приятеля свого вітця в Сен Френсіску, де зараблав як інштруктор танця. Не вытримав там довго а скоро ся одстяговав до Сіетлу, де мала Рубі Чов свою рештаврацію, як дякуючі ёго вітцёви забеспечіла бываня і роботу. Приголосив ся тай старостливо доходив до Едісон Текнікал Ковлідж. Ёго резултаты в школї были дость добры, жебы го прияли на Юніверзіті ов Вошінґтон, де пізнїйше здобыв тітул бакаларя боёвых умень.
Фрустрованый платнёв, што го жывила, засновав в роцї 1963 Йун Фан Ґунґ Фу Інстітъют, де учів за невелику платню кунґ-фу. В тім часї не были школы боёвых умень тїко росшырене, та же штуденты не браковали. Докінце міджі нима стритив Лінду Емері, с яков ся оженив в роцї 1964. Свою школу боёвых умень охабив на старости свому камаратови Такіму Кімурови а із женов ся перемістив до Овкленду к Джеймсови Лі, де вєдно одкрыли другу філіалку Йун Фан Ґунґ Фу Інстітъют. Брюс Лі учів хоцького, што ся не любило кітайскій мінорітї. Тото досягло верьх в дуелї, котрый мав закінчіти навчаня некітайскых штудентів, як бы Брюс прохрав. По нецїлій мінутї бой скінчів успіхом Брюса. Він сам але не быв з резултатом спокійный бы ся сподївав же скінчіть скорше. Тота битка го привела к снажіню лїпше проведжіня боёвых умень, як бо сторінцї фізічній, так і по сторінцї філозофічній і менталній. В тім часї выникла думка Джіт Куне До.

 Предчасна смерть 
Не дожыв ся премєры свого найзнамішого філму. 20. юла 1973 впав до комы і курто потім вмер. Болїла го голова і на тот боль, жебы го стишыв взав порошок (Equagesic). Болїня головы але было резултатом кровлї в мозґу, яка запрічініла набрнїня мозґу, што запрічінило смерть.

 Філмоґрафія 
  кірайска / анґліцька назва  русинька назва  Роль1941 Golden Gate Girl  Курто по народжіню собі заграв малу дїтину.1946 The Birth of Mankind 1948 Fu gui fu yun / Wealth is Like a Dream 1949 Meng li xi shi / Sai See in the Dream  Як Yam Lee.1950 Xi lu xiang / The Kid  Як Lee Siu-lung.1951 Ren zhi cue / Infancy  Як Ngau.1953 Fu zhi guo / Blame it on Father 1953 Qian wan ren jia 1953 Ku hai ming deng / The Guiding Light 1953 Ci mu lei / A Mother's Tears 1953 Wei lou chun xiao / In the Face of Demolition 1955 Ai / Love 1955 Gu xing xue lei 1955 Gu er xing 1955 Ai xia ji / Love Part 2 1955 Er nu zhai / We Owe It to Our Children 1956Zao zhi dang cu wo bu jia 1956 Zhia dian na fu / Sweet time Together Як Yeung Siu-lung.1957 Lei yu / The Thunderstorm 1960 Ren hai gu hong aka The Orphan  Як Ah San.1966 The Green HornetЗеленый шершеньЯк Kato. (довєдна накрученых цїлком 26 епізод)1966 Ironside Як Leon Soo в епізодї Tagged for Murder.1968 Blondie  В епізодї Pick on Someone Your Own Size.1969 Here Comes the Brides Як Lin в першій епізодї.1969 Marlowe Marlowe Як Winslow Wong.1969 Longstreet Longstreet Як Li Tsung.1971 Tang shan da xiong / Big BossВеликый шефЯк Cheng Chao-an.1972 Jing wu men / Fist of FuryПясть повна стеку / Кітайска спойкаЯк Chen Zhen.1972 The Fierce Dragon Crosses the River / Way of the DragonСтежка ШарканяЯк Tang Lung або Шаркань.1973 Qi lin zhang / Fist of Unicorn  Кунґ-фу інштруктор тай режісер боёвый сцен.1973 Long zheng hu dou / Enter the DragonПриходить ШарканьГрать гев майстра боёвых умень "Пана Лі" а є загнаный як шпіон на турнай орґанізованый бывшым монахом з якого ся став наркобарон. 1978 Si wang you ju / Game of DeathГра смертиЯк Біллі Ло. (Пізнїше докрученых другым герцём. Оріґіналный сцен з Брюс Ліом было дас 40 мінут.)

 Екстерны одказы 

 Bruce Lee Foundation.
 Bruce Lee na IMDB.com.

Катеґорія:Филмовы артисты